CELEX: 31982R2918
Language: el
Date: 1982-10-29 00:00:00
Title: Κανονισμός (EOK) αριθ. 2918/82 τής Επιτροπής τής 29ης Οκτωβρίου 1982 περί καθορισμού τών ποσών τών συνεισφορών στήν παραγωγή στόν τομέα τής ζάχαρης γιά τήν περίοδο εμπορίας 1981/82

Avis juridique important

|

31982R2918

Κανονισμός (EOK) αριθ. 2918/82 τής Επιτροπής τής 29ης Οκτωβρίου 1982 περί καθορισμού τών ποσών τών συνεισφορών στήν παραγωγή στόν τομέα τής ζάχαρης γιά τήν περίοδο εμπορίας 1981/82  

Επίσημη Εφημερίδα αριθ. L 304 της 30/10/1982 σ. 0056 - 0056

***** ΚΑΝΟΝΙΣΜΟΣ (ΕΟΚ) αριθ. 2918/82 ΤΗΣ ΕΠΙΤΡΟΠΗΣ  της 29ης Οκτωβρίου 1982  περί καθορισμού των ποσών των συνεισφορών στην παραγωγή στον τομέα της ζάχαρης για την περίοδο εμπορίας 1981/82  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 606/82 (2), και ιδίως το άρθρο 28 παράγραφος 7,  Εκτιμώντας:  ότι το άρθρο 7 παράγραφος 1 του κανονισμού (ΕΟΚ) αριθ. 1443/82 της Επιτροπής της 8ης Ιουνίου 1982 περί θεσπίσεως των λεπτομερειών εφαρμογής του καθεστώτος ποσοστώσεων στον τομέα της ζάχαρης (3), προβλέπει ότι τα ποσά της συνεισφοράς στη βασική παραγωγή και της συνεισφοράς Β, για τη ζάχαρη και την ισογλυκόζη, πρέπει να καθοριστούν πριν από την 1η Νοεμβρίου για την προηγούμενη περίοδο εμπορίας·  ότι το άρθρο 29 παράγραφος 1 του κανονισμού (ΕΟΚ) αριθ. 1785/81 προβλέπει ότι, όταν οι συνολικές ζημίες για τη ζαχαρική περίοδο 1980/81 είναι διαφορετικές από το προϊόν των συνεισφορών στην παραγωγή της περιόδου αυτής, η διαφορά που προκύπτει πρέπει να λαμβάνεται υπόψη για τον υπολογισμό της συνεισφοράς στην παραγωγή της περιόδου εμπορίας 1981/82 σύμφωνα με καθορισθέντα κριτήρια·  ότι η προβλεπόμενη συνολική ζημία, που διαπιστώνεται σύμφωνα με το άρθρο 28 παράγραφος 1 του κανονισμού (ΕΟΚ) αριθ. 1785/81 και η οποία προσαρμόζεται σύμφωνα με τον υπολογισμό που αναφέρεται στο άρθρο 29 παράγραφος 1 του ίδιου κανονισμού, καθιστά αναγκαίο, για τον καθορισμό των ποσών συνεισφοράς στην παραγωγή για την περίοδο εμπορίας 1981/82, να ληφθούν υπόψη τα ανώτατα ποσά που αναφέρονται στο άρθρο 28 παράγραφοι 3 και 4 του εν λόγω κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα ποσά των συνεισφορών στην παραγωγή στον τομέα της ζάχαρης καθορίζονται, για την περίοδο εμπορίας 1981/82, σέ:  α) 0,9390 ECU ανά 100 χιλιόγραμμα λευκής ζάχαρης ως βασική συνεισφορά για τη ζάχαρη Α και τη ζάχαρη Β·  β) 14,0850 ECU ανά 100 χιλιόγραμμα λευκής ζάχαρης ως συνεισφορά Β γι1τή ζάχαρη Β·  γ) 0,3852 ECU ανά 100 χιλιόγραμμα ξηράς ουσίας ως βασική συνεισφορά για την ισογλυκόζη Α και την ισογλυκόζη Β·  δ) 5,8004 ECU ανά 100 χιλιόγραμμα ξηράς ουσίας ως συνεισφορά Β για την ισογλυκόζη Β.  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Οκτωβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 74 της 18. 3. 1982, σ. 1.  (3) ΕΕ αριθ. L 158 της 9. 6. 1982, σ. 17.